ToekomsVenster: Ek is die weg en die waarheidhttps://rak2.spens.co.za/radio/2016/407.mp3 Foto: pixabay.com Jesus het vir hom gesê: “Ek is die weg en die waarheid en die lewe. Niemand kom na die Vader toe behalwe deur My nie.” Johannes 14:6 Ons is bekend met hierdie frase: “die weg, die waarheid en die lewe”. Jesus inkorporeer al drie hierdie momente in sy Persoon. Wie in Hom glo, ontdek die weg (pad) na die ware lewe. Hy verteenwoordig die waarheid in ŉ wêreld wat deur die leuen en valsheid gekenmerk word. Baie mense soek die lewe (sin en betekenis) op verkeerde plekke. Wie Jesus leer ken en vertrou het, vind volle berusting en betekenis (vervulling) by Hom. Hy stel nooit teleur nie. Niemand wat sy verwagting in U stel, sal beskaam word nie. Dié wat nie op U vertrou nie, hulle kom in die skande. Psalm 25:3 ToekomsVenster is ŉ daaglikse boodskap om individuele gelowiges toe te rus met praktiese geloofsvaardighede. Kleingroep-begeleidings, DVD’s en funksionele preeksketse is beskikbaar by Drienie ([email protected]) of besoek www.toekomsvenster.co.za.